Diari Oficial de la Generalitat Valenciana


Sumari del DOGV 3938, del 13-02-2001 (2001/1124)

Informació pública de l'alternativa tècnica del programa d'actuació integrada per a l'àmbit de les unitats d'execució número 1 (sector industrial SUB N-1) i número 2 (sector residencial SUB N-2) del sòl urbanitzable d'Albalat dels Sorells.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1124


Organisme emissor
:   Ajuntament d'Albalat dels Sorells

Tipus de document
:   Anunci

Informació pública de l'alternativa tècnica del programa d'actuació integrada per a l'àmbit de les unitats d'execució número 1 (sector industrial SUB N-1) i número 2 (sector residencial SUB N-2) del sòl urbanitzable d'Albalat dels Sorells. [2001/M1124]
  
Mitjançant l'Acord del Ple de l'Ajuntament d'Albalat dels Sorells, de data 21 de desembre de 2000, s'ha acordat exposar al públic l'alternativa tècnica del programa d'actuació integrada formulada per Promociones Company Puchades Bayona, SL, per a l'àmbit de les unitats d'execució número 1 (sector industrial SUB N-1) i número 2 (sector residencial SUB N-2) del sòl urbanitzable d'Albalat dels Sorells. La unitat d'execució número 1 té una superfície de 32.066 metres quadrats i els següents límits: nord, sòl no urbanitzable regularitzat en recte; sud: unitat d'execució número 2; est, la CN-340, i oest, la via del ferrocarril de la línia 3 del metro. La unitat d'execució número 2 té una superfície de 66.543 metres quadrats i els següents límits: nord, unitat d'execució número 1; sud, sòl urbà consolidat per l'edificació; est, la CN-340, i oest, la via del ferrocarril de la línia 3 del metro. L'alternativa tècnica s'integra, a més de per la corresponent memòria, també per projectes d'urbanització, d'electrificació, estudi de seguretat i salut, redactats per a execució dels sectors N-1 industrial i N-2 residencial del sòl urbanitzable d'Albalat dels Sorells, d'acord amb el pla parcial i homologació modificativa sectorial que els ordena, i són objecte de tràmit d'aprovació simultani.
  
Durant el termini de 20 dies hàbils següents a la publicació d'aquest anunci en el Diari Oficial de la Generalitat Valenciana, els interessats poden consultar a les dependències administratives de l'Ajuntament d'Albalat dels Sorells, situades a la plaça del Castell, 2, d'aquesta ciutat, l'exemplar de la documentació presentada (i també el pla parcial del seu àmbit i l'homologació modificativa sectorial que és el seu pressupost), i presentar, davant el propi ajuntament, amb relació al seu contingut, les al·legacions que consideren convenients o, si escau, altres alternatives tècniques. Tot això d'acord amb el que estableix l'article 46 de la Llei 6/1994, de la Generalitat Valenciana.
  
Aquest anunci es publica per a esmenar l'error procedimental en l'exposició del PAI, publicat en el Diari Oficial de la Generalitat Valenciana número 3.924, de 24 de gener de 2001.